บัตรประจำจังหวัด
ธรรมดาๆ คงไม่ใช่สไตล์ &#8220;ซูเปอร์มด&#8221; ปกรณ์ พรรธนะแพทย์ รองกรรมการผู้จัดการ ธนาคารกสิกรไทย ป่าวประกาศตอกย้ำเบอร์หนึ่ง &#8220;ไลฟ์สไตล์ เดบิต การ์ด&#8221; ที่จัดเต็มเพื่อตอบโจทย์การให้สิทธิประโยชน์ที่หลายหลากแก่กลุ่มเป้าหมายในแต่ละไลฟ์สไตล์ และให้ความรู้สึกแปลกใหม่เป็นเอกลักษณ์เฉพาะกลุ่ม
29 พ.ค. 2556

ธรรมดาๆ คงไม่ใช่สไตล์ “ซูเปอร์มด” ปกรณ์ พรรธนะแพทย์ รองกรรมการผู้จัดการ ธนาคารกสิกรไทย ป่าวประกาศตอกย้ำเบอร์หนึ่ง “ไลฟ์สไตล์ เดบิต การ์ด” ที่จัดเต็มเพื่อตอบโจทย์การให้สิทธิประโยชน์ที่หลายหลากแก่กลุ่มเป้าหมายในแต่ละไลฟ์สไตล์ และให้ความรู้สึกแปลกใหม่เป็นเอกลักษณ์เฉพาะกลุ่ม
มาครั้งนี้รุกเอาใจแฟนๆ ต่างจังหวัดโดยเฉพาะ เปิดตัว “บัตรเดบิตประจำจังหวัด” พร้อมกัน 28 ลาย เป็นครั้งแรกในไทย เพื่อขยายฐานกลุ่มลูกค้าต่างจังหวัดเมืองใหญ่ ที่ต้องการสิทธิพิเศษสำหรับจังหวัดตัวเองโดยเฉพาะ
ซูเปอร์มด บอกว่า งานนี้จำกัดแค่ 2 แสนใบเท่านั้น หมดแล้วหมดเลยนะซิบอกให้
ลายบัตรเดบิตประจำจังหวัดก็ไม่ซ้ำใคร ได้คัดสรรภาพสถานที่สำคัญ สัญลักษณ์ประจำจังหวัดหัวเมืองใหญ่ มาลงบนบัตรเดบิต เท่ กิ๊บเก๋ระเบิด
ประเดิมล็อตแรก 14 จังหวัด ได้แก่ จ.เชียงใหม่ นครราชสีมา ขอนแก่น อุดรธานี นครปฐม สมุทรสาคร ราชบุรี อยุธยา ชลบุรี ระยอง ฉะเชิงเทรา สงขลา สุราษฎร์ธานี และภูเก็ต
นอกจากลูกค้าจะได้บัตรเดบิตประจำจังหวัดตัวเองเก๋ที่ไม่ซ้ำใคร เป็นเอกลักษณ์เฉพาะตัวแล้ว ยังมีโอกาสได้ร่วมทำบุญกับโรงพยาบาลประจำจังหวัด เพราะกสิกรไทยจะควักกระเป๋าบริจาคให้ใบละ 100 บาท
ยังไม่หมดบัตรเดบิตนี้มีสิทธิพิเศษอีกเพียบ ชมภาพยนตร์เครือเมเจอร์ทุกเรื่องทุกรอบเพียง 100 บาท ช็อปปิ้งออนไลน์ผ่านบัตรตั้งแต่ 5,000 บาทขึ้นไป ได้เงินคืน 100 บาท รูดบัตรซื้อตั๋วเครื่องบินได้รับเงินคืน 100 บาท และทุกการใช้จ่ายผ่านบัตร 25 บาท จะได้รับคะแนนสะสม 1 คะแนน เมื่อสะสมครบ 1,000 คะแนน จะได้รับเงินคืน 100 บาท ว้าวถูกใจขาช็อปอ่ะคุณเพ่
ยังไม่หมดนะตะเอง บัตรนี้ยังให้ส่วนลดตั้งแต่ 520% จากร้านอาหารดังในจังหวัดที่ตรงกับหน้าบัตรรวมกว่า 200 ร้านอาหาร
มีให้เลือกบัตร KMy Debit Card ที่ผู้ถือบัตรสามารถนำไปชำระค่าใช้จ่ายหรือเบิกถอนเงินสดได้ทั่วโลก คิดค่าธรรมเนียมแรกเข้า 250 บาท และค่าธรรมเนียมรายปี 250 บาท
ส่วนบัตร KMax Debit Card ที่จะเพิ่มความคุ้มครองอุบัติเหตุวงเงินสูงสุด 2 แสนบาท พร้อมเบิกค่ารักษาพยาบาลได้ 5,000 บาทต่อครั้ง คิดค่าธรรมเนียมแรกเข้า 250 บาท และค่าธรรมเนียมรายปี 550 บาท
ใครอยู่จังหวัดไหนช้าไม่ได้แล้ว เดี๋ยวจะอดยืดอกพกบัตรประจำจังหวัดเด้อพี่น้อง